ØVRE EIKER: Samtidig ga hun like store beløp til Frelsesarmeen lokalt, og nasjonalt.





– Det hender vi får en flaske eller to, noen tusenlapper fra pårørende til samme formål, men dette overgår til de grader alt vi har opplevd noen gang, forteller avdelingsleder Wenche Lill Aakre på Eikertun.

LES MER: Boblevin er in-vinen

Feiret med skål og sang

Brukerne fikk vite om den store arven onsdag. Da tok det ikke lang tid før en flaske likør og rødvin kom på bordet.



– Slå i en skikkelig tår, og litt til da, sier Svein Egil Ruud til Bjørn Gundersen som står for skjenkingen.

Det er selvfølgelig full anledning til å takke nei til alkohol, men vi vet at et glass eller to om kvelden fungerer bedre enn medisin. Wenche Lill Aakre (avdelingsleder på Eikertun)

– Skål da, alle sammen sier Ruud og får umiddelbar reaksjon fra ti andre beboere.



– Dette gir jammen mersmak. Den skvetten var jo bare til å erte oss opp, sier Ruud med et glimt i øyet, før han får påfyll i glasset.



– Heng dere på, nå må vi synge, sier sykehjemmets sjefstrubadur Bjarne Jelstad og stemmer i med «De nære ting».

LES OGSÅ: Se hvem som også får 1,8 millioner fra samme kvinne

Mer dram – mindre piller

Akkurat nå er det 94 beboere på Eikertun. Mange av dem sliter med å sove, og ifølge Aakre får cirka halvparten av dem sovemedisin eller beroligende medikamenter til kvelds.



– Det er selvfølgelig full anledning til å takke nei til alkohol, men vi vet at et glass eller to om kvelden fungerer bedre enn medisin, forteller hun.



Virkninger av medisin gjør at brukerne blir sløve, og den henger gjerne i til langt ut på neste dag.



– Det gjør ikke et glass rødvin, forsikrer avdelingsleder Aakre som gleder seg over at tilgangen på «flytende sovemedisin» er sikret i mange år framover.

LES OGSÅ: Forførende flasker fra Fiskum

Ikke bare dram

Testamentet er etter det Drammens Tidende forstår fleksibelt, og mye opp til ledelsen på Eikertun å forvalte. Om det i hovedteksten i testamentet står rødvin, kan også andre godsaker kjøpes.



– Vi kommer også til å styrke tilbudet av opplevelser. Musikk og sang står sentralt, og skaper også engasjement. Om noen vil ut en tur, bare for å rusle eller kanskje for å fiske, har vi nå mulighet til å skaffe en ledsager, forteller helse- og omsorgssjef Lisbeth Nymo i Øvre Eiker.

LES MER: Norges råeste sykehjem

Hemmelig giver

Hvem giveren er, skal i henhold til testamentet være hemmelig, men etter det Drammens Tidende forstår er den en kvinne fra Hokksund som døde i desember i fjor. Da var hun rundt 90 år gammel.



Ifølge Aakre og Lisbeth Nymo har kvinnen aldri vært beboer på Eikertun.



GRAFIKK: JAN RASMUSSEN

LES FLERE NYHETER FRA EIKER PÅ DT.NO

